**Xiaomi SU7** (kiin. 小米SU7) on kiinalaisen Xiaomin kehittämä akkusähköinen täysikokoinen sedan. Se on ensimmäinen Xiaomin ajoneuvo, ja sen valmistaa sopimuksella BAIC Group. Auto julkistettiin joulukuussa 2023,. Auto lanseerattiin virallisesti 28. maaliskuuta 2024 Pekingissä, ja Xiaomi aloitti auton tilausten vastaanottamisen samana päivänä.

Xiaomin mukaan "SU" tarkoittaa "Speed Ultra", ja numero 7 ilmaisee auton markkinasegmentin. SU7 on saatavana kolmena versiona: SU7, SU7 Pro ja SU7 Max.

Historia
--------

Xiaomi ilmoitti aikovansa tulla sähköautomarkkinoille maaliskuussa 2021. Xiaomin toimitusjohtaja Lei Jun väitti, että yhtiö investoi hankkeeseen 10 miljardia Kiinan juania (1,28 miljardia euroa). Xiaomi Automobile perustettiin vuonna 2021, ja sen kotipaikka on Pekingin taloudellisen ja teknologisen kehityksen vyöhyke. Yritys sai elokuussa 2023 Kiinan kansalliselta kehitys- ja uudistuskomissiolta luvan valmistaa ajoneuvoja.

SU7:n tuotanto alkoi joulukuussa 2023. Se esiteltiin 28. joulukuuta 2023. Vähittäismyyntihinta ilmoitettiin 28. maaliskuuta 2024, jolloin vakioversio maksaa 215 900 juania (27 600 euroa).

Suunnittelu
-----------

SU7 kehitettiin koodinimellä MS11. Auton pääsuunnittelijana toimi BMW:ltä värvätty Li Tianyuan. Xiaomi haki muotoiluispiraatiota autoon Porsche Taycanista ja Tesla Model S:stä. Entinen BMW:n pääsuunnittelija Chris Bangle toimi SU7:n suunnittelukonsulttina, ja sedanin yleinen muoto muistuttaa Taycania.

Sedanissa on mukautuvilla vaimentimilla varustettu ilmajousitus, aktiivinen etusäleikkö ja aktiivinen takasiipi, jossa on neljä säätötasoa. Yhtiö väittää, että SU7:n ilmanvastuskerroin on maailman alhaisin, 0,195.

SU7 on varustettu 16,1-tuumaisella kosketusnäytöllisellä infotainment-keskuksella, jossa on 3K-resoluutio. Infotainment-järjestelmän voimanlähteenä toimii Qualcomm Snapdragon 8295 -järjestelmäpiiri (SoC), ja se perustuu HyperOS-ohjelmistoon. Xiaomi Pilot -merkkinen kuljettajaa avustava 16 toimintoinen järjestelmä on vakiona. Se käyttää kahta Nvidian Drive Orin -järjestelmän SoC:tä.

SU7 käyttää monia osissaan kansainvälisiä tavarantoimittajia, kuten Bosch, Brembo, Continental, ThyssenKrupp, ZF Friedrichshafen, Benteler, Schaeffler Group ja Nexteer Automotive.

Tekniset tiedot
---------------

SU7 perustuu 800 voltin sähköiseen arkkitehtuuriin, jonka maksimiarvo on 871 volttia. Yritys markkinoi SU7:n käyttämiä sähkömoottoreita nimellä "HyperEngine V6 Series". Perus takavetoinen SU7 toimii 400 voltin jännitteellä, ja sen teho on 220 kW (295 hv) ja vääntö 400 Nm. Neliveto SU7 Max toimii 800 voltilla ja tuottaa 495 kW (664 hv) ja 500 Nm.

SU7 Maxissa käytetään CATL:n valmistamaa 101 kWh:n NMC-akkua, joka on asennettu kennoakkumuotoon ja joka kantaa nimeä Qilin. Perus takavetoisessa SU7:ssä käytetään pienempää 73,6 kW:n LFP-akkua. Xiaomi aikoo julkaista myös 132 kWh:n ja 150 kWh:n akuilla varustettuja versioita. Xiaomin mukaan perus-SU7 kiihtyy nopeudesta 0-100 km/h 5,3 sekunnissa, kun taas SU7 Max kiihtyy nopeudesta 0-100 km/h 2,78 sekunnissa. Nopeus on rajoitettu 210 km/h perusmallissa ja 265 km/h SU7 Maxissa.

Lähteet
-------

1. ↑  China's latest EV is a 'connected' car from smart phone and electronics maker Xiaomi *AP News*.  28.3.2024. Viitattu 1.4.2024. (englanniksi)
2. ↑  Mo, Yelin & Hall, Casey: China's Xiaomi unveils first electric car, plans to become top automaker *reuters.com*.  28.12.2023. Viitattu 1.4.2024.
3. ↑  Richard Lawler: Xiaomi plans to release its first EV, the SU7, in 2024. *The Verge*.  29.12.2023. Viitattu 1.4.2024. (englanniksi)
4. ↑  Xiaomi SU7 unveiled: See stunning images of futuristic EV - Xiaomi SU7 launch *The Economic Times*. Viitattu 1.4.2024.
5. 1 2  Jiri Opletal: Xiaomi’s first EV revealed in China, to be called Xiaomi SU7 *CarNewsChina.com*.  15.11.2023. Viitattu 1.4.2024. (englanniksi)
6. ↑  Chilton, Chris: Xiaomi Gets Greenlight From Chinese Government Agency To Build EVs *carscoops.com*.  23.8.2023. Viitattu 1.4.2024.
7. ↑  Electronics Giant Xiaomi Begins Pilot Production of First EV *WardsAuto*.  11.9.2023. Viitattu 1.4.2024. (englanniksi)
8. 1 2 3 4  Jiri Opletal: Xiaomi unveiled its first car Xiaomi SU7 with 800 km range and 2.78s 0-100km/h acceleration *CarNewsChina.com*.  28.12.2023. Viitattu 1.4.2024. (englanniksi)
9. ↑  Evelyn Cheng: Xiaomi releases electric car $4K cheaper than Tesla's Model 3 as price wars heat up *CNBC*.  28.3.2024. Viitattu 1.4.2024. (englanniksi)
10. ↑  Tycho de Feijter: From Phones To Cars: Xiaomi MS11 Leaked In China *CarNewsChina.com*.  28.1.2023. Viitattu 1.4.2024. (englanniksi)
11. ↑  BMW's Most Polarizing Designer Is Now Working At A Chinese EV Company *Motor1.com*. Viitattu 1.4.2024. (englanniksi)
12. 1 2  Xiaomi SU7 debuts in China – brand’s first EV; up to 673 PS, 838 Nm, 800 km range, 265 km/h top speed - paultan.org *Paul Tan's Automotive News*.  28.12.2023. Viitattu 1.4.2024. (englanniksi)
13. ↑  Soon: Xiaomi SU7 全球首发：零百加速 2.78 秒，最远续航 800km，对标 Taycan Turbo/Model S Plaid。 *automachi.com*.  28.12.2023. Viitattu 1.4.2024. (englanniksi)
14. ↑  财经头条: 小米汽车发布摩德纳技术架构，号称争百项"第一""唯一""最" *t.cj.sina.com.cn*. Viitattu 1.4.2024.
15. ↑  Oliveira, Carlos: Xiaomi вышла на рынок электрокаров с технологичным седаном SU7 *club.dns-shop.ru*. Viitattu 1.4.2024. (venäjäksi)
16. ↑  Smartphone giant Xiaomi launches 664-hp SU7 as first EV *Motor Authority*.  28.12.2023. Viitattu 1.4.2024. (englanniksi)
17. ↑  Zlatev, Daniel: Xiaomi SU7 electric car specs previewed with 500-mile range version at a top price and 2024 release date *notebookcheck.net*.  28.12.2023. Viitattu 1.4.2024.